六七暴動喺香港史上最大鑊嘅社會動亂之一，死亡人數第二多。暴動嘅主要成因喺中國大陸嘅文化大革命外延，同埋1966年一二·三事件澳門親共團體成功從澳葡政府奪權，仲肅清埋中國國民黨喺澳門嘅勢力，中共於是乎想將澳門發生嘅一二·三事件複製到香港，並且利用文化大革命高漲嘅極左情緒發動港共份子顛覆港英政府，而喺1940年代中國內戰同埋中共喺中國大陸執政後，一直都有大量中國居民遷居香港，中共地下黨員亦因為咁滲入香港，加上港英政府無處理好香港社會上嘅矛盾，都成為咗六七暴動嘅導火線。